pythainlp/thai-wiki-dataset-v4 huggingface dataset:
อากิตะชิงกันเซ็ง

อากิตะชิงกันเซ็ง (; โรมาจิ: "Akita Shinkansen") เป็นรถไฟชิงกันเซ็งขนาดเล็ก ให้บริการในภูมิภาคคันโต และโทโฮกุ ในประเทศญี่ปุ่น เชื่อมต่อระหว่างเมืองโตเกียวกับเมืองโมริโอกะ จังหวัดอิวาเตะ และเมืองอากิตะ จังหวัดอากิตะ
อากิตะ ชิงกันเซ็งใช้เส้นทางของโทโฮกุชิงกันเซ็ง จนถึงสถานีรถไฟโอมางาริ จึงเปลี่ยนไปใช้เส้นทางสายทาซาวาโกะ และสายหลักโออุ จนถึงอากิตะ
สถานี.
ระหว่างโตเกียวถึงโมริโอกะ จะใช้สถานีร่วมกับสายโทโฮกุชินกันเซ็ง รายละเอียดสถานี ดังนี้
เห็ดพิษ

เห็ดพิษ เป็นเห็ดที่อันตรายต่อผู้บริโภค และความเป็นพิษอาจทำให้เป็นอันตรายถึงแก่ชีวิตได้ เห็ดที่สามารถนำมา บริโภคได้อย่างปลอดภัยมีอยู่เป็นจำนวนมาก แต่จะมีเห็ดพิษหรือเห็ดเมาอยู่ไม่ถึง 100 ชนิด เห็ดพิษที่ จัดว่าร้ายแรงที่สุดได้แก่ เห็ดในสกุล "Amanita" สกุล "Helvella" ส่วนในสกุลอื่น ๆ (ไม่) เป็นอันตรายมากนัก อาจทำให้เกิดอาการมึนเมาเท่านั้น เห็ดพิษสามารถจำแนกระดับความเป็นพิษที่เกิดขึ้นได้เป็น 3 ระดับ คือมีพิษรุนแรง ทำให้เสียชีวิตได้ มีพิษรุนแรง ไม่ถึงกับเสียชีวิต เป็นพิษระดับอ่อน หรือเป็นเห็ดเมา
เห็ดขี้ควาย

เห็ดขี้ควาย หรือ เห็ดวิเศษ (ชื่อวิทยาศาสตร์: "Psilocybe cubensis") อยู่ในวงศ์ Strophariaceae เป็นเห็ดที่มีฤทธิ์กับระบบประสาท มีขึ้นอยู่ตามกองมูลควายแห้ง สีของเห็ดจะมีสีเหลืองซีดคล้ายสีฟางแห้ง บนหัวของร่มจะมีสีน้ำตาลเข็มจนถึงสีดำ บริเวณก้าน ที่ใกล้จะถึงตัวร่ม จะมีแผ่นเนื้อเยื่อบาง ๆ สีขาวแผ่ขยายออกรอบก้าน แผ่นนี้มีลักษณะคล้ายวงแหวน เห็ดขี้ควายมีขึ้นอยู่ทั่วไปแทบทุกภาคของประเทศไทย ลักษณะของเห็ดตัวสมบูรณ์และโตเต็มที่ ตรงบริเวณหมวกจะมีเส้นผ่าศูนย์กลางประมาณ 6.5 - 8.8 เซนติเมตร ความสูงของลำต้นประมาณ 5.5 - 8.0 เซนติเมตร เส้นผ่าศูนย์กลางประมาณ 0.8 - 1.0 เซนติเมตร 
ผู้ที่รับประทานเห็ดนี้ จะมีอาการมึนเมา ประสาทหลอน ไม่สามารถลำดับทิศทาง เห็นภาพ แสง สีต่างๆ ลวงตา มีความคิดและอารมณ์เปลี่ยนแปลงคล้าย แอลเอสดี ถ้ากินมากเกินไปอาจจะทำให้ควบคุมสติไม่อยู่ เกิดประสาทหลอนอย่างรุนแรง คลื่นไส้ อาเจียน อาจเสียชีวิตได้เพราะหายใจติดขัด คนที่เคยใช้มานาน ๆ จะเพลินต่อความรู้สึกต่าง ๆ นี้ ร่างกายจะเกิดการต้านยา ต้องเพิ่มขนาดการใช้ขึ้นเรื่อย ๆ ถ้ารับประทานดอกแห้งจะมึนเมาน้อยกว่าครึ่งเมื่อเทียบกับการรับประทานดอกสด อาการที่เกิดจากการกินเห็ดขี้ควายขึ้นอยู่กับปริมาณ และสภาพของร่างกายของแต่ละบุคคล
ในวันที่ 17 มิถุนายน พ.ศ. 2556 ที่สนามหญ้าหน้าตึกบัญชาการ (ตึกไทยคู่ฟ้า) ทำเนียบรัฐบาล ได้พบเห็ดขี้ควายจำนวนมากผุดขึ้น ซึ่งต่อมาเจ้าหน้าที่ก็ได้ถอนออกไป
สำหรับในประเทศไทย ดอกเห็ด ก้านเห็ด สปอร์ของเห็ดดังกล่าว จัดเป็นยาเสพติดให้โทษในประเภท 5 ตามพระราชบัญญัติยาเสพติดให้โทษ พ.ศ. 2522 โดยผู้ใดผลิต ขาย นำเข้า หรือส่งออก ต้องระวางโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ขณะที่ผู้เสพจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ
อะแมนออฟสไมส์

อะแมนออฟสไมส์  เป็นสตูดิโออัลบั้มเดี่ยวชุดแรกของ นภ พรชำนิ ที่เป็นเพลงใหม่ทั้งหมด โดยแบ่งออกเป็น 2 พาร์ทคือ A-Side และ B-Side วางจำหน่ายเมื่อปี พ.ศ. 2548 โดยเว้นระยะห่างระหว่างสองอัลบั้มประมาณหนึ่งเดือน ภายใต้สังกัดเบเกอรี่มิวสิก, โด๊บมิวสิกโปรดักชั่น และ โซนี่บีเอ็มจี
รายละเอียดอัลบั้ม.
<templatestyles src="Col-begin/styles.css"/>
อนุราธปุระ

อนุราธปุระ [อะ-นุ-รา-ทะ-ปุ-ระ]  หรือ อนุราตปุรัม  หรือเอกสารไทยเรียกว่า อนุราฐบุรี เป็นเมืองในประเทศศรีลังกา เคยเป็นเมืองหลวงของอาณาจักรสิงหล ปัจจุบันได้รับการขึ้นทะเบียนเป็นมรดกโลกจากยูเนสโก ตั้งอยู่ห่างจากนครโคลัมโบไปทางทิศเหนือราว 205 กิโลเมตร ถือเป็นหนึ่งในเมืองที่มีผู้อยู่อาศัยที่เก่าแก่ที่สุดในโลก มีต้นพระศรีมหาโพธิ์ที่สืบพันธุ์มาจากต้นเดิมที่พุทธคยา
กอบิส

กอบิส  หรือ กาแบ็ส  เป็นเมืองหลักของเขตผู้ว่าการกอบิส ประเทศตูนิเซีย มีประชากร 116,323 คน (พ.ศ. 2547) เป็นเมืองใหญ่เป็นอันดับ 6 ของประเทศ ตั้งอยู่ทางตะวันออกเฉียงใต้ของประเทศ ริมอ่าวกอบิส เป็นเมืองท่าในบริเวณโอเอซิส มีการปลูกพืชและทำการประมง
นกยางแดงใหญ่

นกยางแดงใหญ่ (Eurasian Bittern หรือ Great Bittern) เป็นนกลุยน้ำในวงศ์นกยาง
ลักษณะ.
นกยางแดงใหญ่ยาว ช่วงปีกกว้าง หนัก 0.87-1.94 กก. ปากเหลืองหรือแกมส้ม ขนาดใหญ่มาก คล้ายนกแขวกวัยอ่อน แต่ขนลำตัวดัวน้ำตาลแกมเหลือง หน้าผากถึงท้ายทอยและแถบหนวดดำ ลำตัวด้านบนและล่างมีลายเกล็ดคล้ายลูกศรสีน้ำตาลเข้มหรือดำ ขณะบินขนปีกบินมีลายขวางสีน้ำตาลเข้ม
นกยางดำ

นกยางดำ (Black Bittern) เป็นนกลุยน้ำโลกเก่าในวงศ์นกยาง แพร่พันธุ์ในเขตร้อนของทวีปเอเชียจากประเทศปากีสถาน, ประเทศอินเดีย และ ประเทศศรีลังกา ไปทางตะวันออกถึงประเทศจีน, ประเทศอินโดนีเซีย และ ประเทศออสเตรเลีย ปกติเป็นนกประจำถิ่น แต่ในตอนเหนือบางแห่งเป็นนกอพยพระยะสั้น กินแมลง, ปลา และสัตว์สะเทินน้ำสะเทินบกเป็นอาหาร
ลักษณะ.
นกยางดำเป็นนกขนาดใหญ่ ยาว นกตัวผู้ ปากเหลืองคล้ำ ปลายและสันปากบนดำ หัว คอ และลำตัวด้านบนดำ คอมีแถบยาวสีเหลืองแกมน้ำตาล คอด้านล่างและอกขาวมีลายขีดยาวสีดำหรือแกมน้ำตาลแดงคล้ำ ลำตัวด้านล่างเทาเข้ม แข้งและตีนดำ นกตัวเมีย หัวและลำตัวด้านบนแกมน้ำตาล มากกว่าตัวผู้ ลายขีดที่คอและอกน้ำตาลแดง นกวัยอ่อน มีลักษณะคล้ายตัวเมีย แต่หัวและลำตัวด้านบนมีลายเกล็ดจากขอบขนสีน้ำตาล
จิงจูฉ่าย

จิงจูฉ่าย (ชื่อวิทยาศาสตร์: "Artemisia lactiflora"; #เปลี่ยนทาง ไป๋เปาเฮา) เป็นสมุนไพรจีนที่นิยมใส่ในต้มเลือดหมู เป็นพืชท้องถิ่นของประเทศจีนทางตะวันตก เป็นพืชชนิดเดียวในสกุลโกฐจุฬาลัมพา ที่เป็นพืชปลูก ไม่ชอบดินคุณภาพต่ำหรือดินที่แข็งเกินไป 
ชาวจีนแต้จิ๋วนำไปประกอบอาหารได้หลายอย่าง เช่น ใส่ในต้มเลือดหมู นำไปทอดกรอบกินคู่กับหอยโข่งทะเล ใส่ในแกงจืดไตหมู กระดูกหมูหรือลูกชิ้นปลา แพทย์แผนจีนถือว่าเป็นยาเย็นจัด ลดความร้อนในเลือด ขับพิษ ขับลม แก้ไอ ใบสดนำไปต้มน้ำหรือคั้นดื่ม แก้อักเสบและลดอาการบวม
นกกระสาใหญ่

นกกระสาใหญ่ (Great-billed Heron) เป็นนกลุยน้ำในวงศ์นกยาง เป็นนกประจำถิ่นจากเอเชียตะวันออกเฉียงใต้ถึงประเทศปาปัวนิวกินีและประเทศออสเตรเลีย ส่วนใหญ่อาศัยอยู่ตามชายฝั่งทะเล เช่น เกาะ แนวปะการัง ป่าชายเลน แม่น้ำขนาดใหญ่ แต่บางครั้งก็สามารถพบได้ภายในแผ่นดินตามบ่อน้ำ
ลักษณะ.
นกกระสาใหญ่เป็นนกขนาดใหญ่ สูง 114–115 ซม. ปากยาวสีเทา ปลายแหลมตรง ใต้จะงอยปากล่างสีขาว ตาสีเหลือง บริเวณท้ายทอยมีขนสั้น ๆ สีขาวปนเทาประมาณ 10 เส้น เป็นพู่ชี้ไปข้างหลัง เมื่อตกใจหรือเข้าต่อสู้กัน พู่นี้จะพองขึ้น คอยาวสีน้ำตาล ด้านหน้ามีพู่ขนสีน้ำตาลห้อยระย้าลงมา เกือบถึงอก ลำตัวตอนบนและปีกสีเทาอมน้ำตาล บริเวณหลังมีขนนุ่มบาง สีขาวปกคลุมพลิ้วอยู่บริเวณหลัง ลำตัวตอนล่างสีน้ำตาล ขาสั้น ใหญ่ แข็งแรง สีเทา หางสั้นสีเทา
พระครูอดุลสีลกิตติ์ (ประพัฒน์ ฐานวุฑฺโฒ)

พระครูอดุลสีลกิตติ์ มีนามเดิมว่า ประพัฒน์ บุญชุ่ม ฉายา ฐานวุฑฺโฒ (เกิด 8 กันยายน พ.ศ. 2497) เป็นเจ้าคณะตำบลหายยา และเจ้าอาวาสวัดธาตุคำ ตำบลหายยา อำเภอเมืองเชียงใหม่ จังหวัดเชียงใหม่
ประวัติ.
พระครูอดุลสีลกิตติ์ เกิดวันที่ ๔ ฯ ๑๐ ปีมะเมีย วันที่ 8 กันยายน พ.ศ. 2497 ณ บ้านเลขที่ 728 หมู่ 3 บ้านสันป่าข่า ตำบลสันทราย อำเภอฝาง จังหวัดเชียงใหม่
มีพี่น้องจำนวน 3 คน ได้แก่
บรรพชาเมื่อ ปีพุทธศักราช 2509 ณ วัดศรีมงคล ตำบลสันทราย อำเภอฝาง จังหวัดเชียงใหม่ โดยมี ท่านพระครูโสภณเจติยามราม เจ้าคณะอำเภอฝางในขณะนั้นเป็น พระอุปัชฌาย์
อุปสมบทเมื่อ ปีพุทธศักราช 2518 ณ วัดเจดีย์งาม ตำบลเวียง อำเภอฝาง จังหวัดเชียงใหม่ โดยมี พระครูโสภณเจติยามรามเป็น พระอุปัชฌาย์ พระครูวุฒิญาณพิศิษฏ์ เป็น พระอนุสาวนาจารย์ พระครูเทพวุฒิธรรม เป็น พระกรรมวาจาจารย์
ผลงานการเขียน.
พระครูอดุลสีลกิตติ์เป็นพระผู้มีความรู้ความสามารถในด้านวรรณกรรมล้านนารูปหนึ่ง จนได้รับขนานจากประชาชนทั่วไปและในวงศ์คณะสงฆ์ล้านนาว่า ปราชญ์ล้านนา ท่านได้แต่งหนังสือหลายเล่มที่เป็นที่นิยมและรู้จักทั่วไป เช่น
รองเท้านารีเหลืองเลย

รองเท้านารีเหลืองเลย (ชื่อวิทยาศาสตร์: "Paphiopedilum hirsutissimum")หรือรองเท้านารีคอขาว เป็นกล้วยไม้ดิน พบตามซอกหินหรือที่ร่ม แพร่กระจายตั้งแต่จีนตอนใต้ พม่าและทางเหนือของอินเดีย ใบรูปขอบขนาน หนา ก้านช่อดอกยาว ดอกสีเขียวหรือเขียวอมม่วง มีขน ดอกเดี่ยว ออกดอกเดือนธันวาคมถึงมีนาคม
เดอะเวิร์กกิงส์ออฟเดอะโซล

เดอะเวิร์กกิงส์ออฟเดอะโซล  เป็นสตูดิโออัลบั้มเดี่ยวชุดแรกของ ณฐพล ศรีจอมขวัญ มือเบสวง พีโอพี และ กรู๊ฟไรเดอร์ส วางจำหน่ายเมื่อปี พ.ศ. 2549 ภายใต้สังกัดสไปซีดิสก์ 
รายละเอียดอัลบั้ม.
<templatestyles src="Col-begin/styles.css"/>
อังเดร คูเลบิน

อังเดร คูเลบิน  เจ้าของฉายา หัวกระสุน เกิดวันที่ 14 พฤษภาคม ค.ศ. 1984 ในนอยสทรีสท์ ประเทศเยอรมนี เป็นนักมวยไทยชาวเบลารุส รุ่นเฟเธอร์เวท จากค่ายมวย "คิกไฟท์เตอร์" ซึ่งตั้งอยู่ในกรุงมินสค์ เขาเป็นแชมป์โลกมวยไทย 18 สมัย ที่ชนะรายการระดับนานาชาติ ทั้งในระดับสมัครเล่นและอาชีพ จากรุ่น 51 กก. ไปจนถึง 67 กก. ซึ่งถือเป็นหนึ่งในรุ่นปอนด์ต่อปอนด์สำหรับนักมวยไทยที่สูงที่สุดในโลก ในปี ค.ศ. 2007 เขาเป็นนักมวยไทยคนแรกในเบราลุสที่ได้รับรางวัล "ออเนอร์มาสเตอร์ออฟสปอร์ท" โดยประธานาธิบดีของประเทศ
วันที่ 24 มิถุนายน พ.ศ. 2555 อังเดรเข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยได้พบกับคู่ชก สิงห์มณี แก้วสัมฤทธิ์ ในคู่เอกของรายการ "ศึกมวยดีวิถีไทยพัทยามหากุศล" ซึ่งจัดขึ้นที่ เวทีมวยพัทยา บ๊อกซิ่ง เวิลด์ โดยอังเดรเป็นฝ่ายแพ้คะแนน
นอกจากนี้ อังเดร คูเลบิน ยังเป็นผู้ฝึกสอนมวยไทยให้แก่เอแคเทอรีนา แวนดารีวา ซึ่งเป็นนักมวยไทยหญิงชาวเบลารุส
ประวัติ.
อังเดรเริ่มฝึกศิลปะการต่อสู้เมื่อเขาอายุได้แปดขวบ ณ กรุงมินสค์ ที่ซึ่งเขาได้ทำการฝึกเทควันโด ก่อนที่จะหันเหสู่วิถีแห่งมวยไทยในช่วงสี่ปีต่อมา เมื่อเขาอายุได้สิบสองปี เขาได้เข้าสู่สังกัด "คิกไฟท์เตอร์" โดยอยู่ในสังกัดดังกล่าวจวบจนปัจจุบัน ที่ซึ่งดำเนินการโดยผู้ฝึกสอนที่มีชื่อว่า เอพเจนี โคเทลนิคอฟ ที่ค่ายมวยแห่งใหม่ เขาได้รับสิ่งอำนวยความสะดวกที่ดีที่สุดในเบลารุส ทั้งยังได้มีโอกาสฝึกร่วมกับว่าที่แชมป์โลกดังเช่นดมิทรี ชาคูตา, อังเดร คอตเซอร์, อเล็กเซ เปกาชิค และวาซิลลี ชิช เมื่อครั้งที่เขายังเป็นวัยรุ่น เขาได้เข้าแข่งขันในระดับสมัครเล่นในเบลารุสและชนะรายการระดับชาติในรุ่นจูเนียร์ที่น้ำหนัก 38 กก. ตลอดจนได้เปิดตัวในการแข่งขันระดับอาชีพใน ค.ศ. 1999 จากนั้น ใน ค.ศ. 2001 เขาได้อันดับสามในรายการชิงแชมป์มวยไทยโลกของสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย และในภายหลัง เขาทำผลงานได้ดีกว่าเดิมเมื่อครั้งที่ชนะรางวัลเหรียญทองในรุ่น 51 กก. จากการแข่งขันชิงแชมป์โลกขององค์กรสมาคมคิกบ็อกซิ่งโลกใน ค.ศ. 2001 ภายหลังจากประสบความสำเร็จในระดับสมัครแล้วเขาก็ข้ามไปแข่งในระดับอาชีพโดยเป็นฝ่ายชนะอเล็กซี ทาลันทอฟ ในรายการเวิลด์คิกบ็อกซิ่งเน็ตเวิร์ก (ดับเบิลยูเคเอ็น) ยุโรป
เขาได้พบกับสิงห์มณี แก้วสัมฤทธิ์ ในศึก THAI FIGHT 2012 รอบชิงชนะเลิศในวันที่ 16 ธันวาคม ค.ศ. 2012 
วันที่ 6 พฤษภาคม ค.ศ. 2013 เขาเข้าแข่งขันมวยไทยในรายการ MAX Muay Thai World Champion 2013 และเขาได้เป็นแชมป์คนแรกในรายการนี้ โดยการเอาชนะน็อคด้วยการเตะก้านคอนักมวยไทยชื่อ เพชรอัศวิน ซีทรานเฟอร์รี่
ภาษาตังซา

ภาษาตาเซหรือภาษาตังซา (Tase language) มีผู้พูดทั้งหมด 100,400 คน พบในพม่า 55,400 คน (พ.ศ. 2543) พบทางตะวันตกเฉียงเหนือของพม่า พบในอินเดีย 45,000 คน (พ.ศ. 2544) ทางตะวันออกเฉียงใต้ของรัฐอรุณาจัลประเทศ และในรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาจิงผ่อ-กอนยัก-โบโด สาขาย่อยกอนยัก-โบโด-กาโร มีรายการวิทยุออกอากาศด้วยภาษานี้ ในอินเดียเขียนด้วยอักษรละติน เรียงประโยคแบบประธาน-กรรม-กริยา คำปรบท แสดงความเป็นเจ้าของและคำนำหน้ามาก่อนคำนาม คำแสดงจำนวนและคุณศัพท์มาทีหลังคำนามที่ขยาย คำแสดงคำถามอยู่ท้ายประโยค มีเสียงวรรณยุกต์ 2 เสียง ผู้พูดภาษานี้บางส่วนจะพูดภาษาฮินดี ภาษาอัสสัม ภาษาพม่า ภาษาอังกฤษ หรือภาษาสิงผ่อได้
ซ็อม ซารี

ซ็อม ซารี หรือ สม สารี (Sam Sary, សំ សារី หรือ សម សារី) เป็นนักการเมืองชาวกัมพูชาที่เข้าร่วมในแผนบางกอกที่ต่อต้านพระนโรดม สีหนุ เขาเป็นบุตรชายของซ็อม เญียน ที่เป็นนักการเมืองในช่วง พ.ศ. 2483 และเป็นบิดาของ สม รังสี ผู้นำพรรคฝ่ายค้านที่สำคัญของกัมพูชา เขาเคยเป็นนักการเมืองที่ใกล้ชิดกับพระนโรดม สีหนุ แต่เกิดแตกคอกันหลังจากที่เขาถูกกล่าวหาว่าฉ้อราษฎร์บังหลวง ขายใบอนุญาตนำเข้า และในช่วงที่เป็นเอกอัครราชทูตในกรุงลอนดอนเมื่อ พ.ศ. 2501ที่เขาเฆี่ยนพี่เลี้ยงจนต้องหนีไปหาตำรวจอังกฤษ จนต้องถูกเรียกตัวกลับ เขาหายตัวไปเมื่อ พ.ศ. 2505 เชื่อว่าถูกฆ่าโดยเจ้าหน้าที่ของรัฐบาลหรือหน่วยสืบราชการลับ 
ชีวิตทางการเมือง.
ซ็อม ซารีเป็นรองนายกรัฐมนตรีในรัฐบาลของพระนโรดม สีหนุเมื่อราว พ.ศ. 2493 เขามีบทบาทในการเรียกร้องเอกราชที่สมบูรณ์ของกัมพูชา และเป็นผู้ร่วมจัดตั้งพรรคสังคมราษฎร์นิยม เขามีความเกี่ยวข้องกับการโกงเลือกตั้งและการข่มขู่ ดังที่เกง วันสักกล่าวว่า “ความชั่วร้ายที่อยู่เบื้องหลังคือซ็อม ซารี ใน พ.ศ. 2498 เขาได้เข้าร่วมกับระบอบสังคมและเป็นผู้ใกล้ชิดของสีหนุ หลังจากสีหนุตัดสินใจใช้ความรุนแรง ซัม ซารีคือผู้ช่วยเหลือ
กรณีซ็อม ซารี.
ในเดือนมกราคม พ.ศ. 2501 ซัม ซารีได้เป็นเอกอัครราชทูตกัมพูชาประจำกรุงลอนดอน เขามีภรรยาสี่คนและมีบุตร 5 คน รวมทั้งสม รังสี หลังจากเป็นเอกอัครราชทูตได้ประมาณ 6 เดือนก็เกิดคดีที่หญิงชาวกัมพูชาชื่อ อีป เอง เซง ได้กล่าวว่าเธอถูกซ้อม ซารีเฆี่ยนเพราะความผิดเล็กน้อย ซารีถูกเรียกตัวกลับพนมเปญ แต่หลังจากที่เขาได้ตีพิมพ์เรื่องราวตามความเห็นของเขากับบริติชเพรสว่า "ฉันทำโทษเธอด้วยการเฆี่ยนตามวิธีการของกัมพูชา ฉันไม่ได้เฆี่ยนที่หน้าตาเฆี่ยนที่หลัง ซึ่งเป็นเรื่องปกติในกัมพูชา เขาได้โต้เถียงว่าเขามีสิทธิ์ทำเช่นนั้นเพราะสถานทูตคือกัมพูชาในลอนดอน"
หลังจากกลับมากัมพูชา ซารีกลายเป็นกลุ่มต่อต้านพระนโรดม สีหนุ เขาได้จัดตั้งพรรคการเมืองของตนเองแต่ไม่ประสบความสำเร็จ การต่อต้านสีหนุของเขาทำให้ถูกตั้งข้อสงสัยในเรื่องกรณีซ็อม ซารี 
หลายคนเชื่อว่าซารีทำงานกับสหรัฐอเมริกาหลังจากที่เขาไปเยือนสหรัฐเมื่อ พ.ศ. 2499 ในวันที่ 13 มกราคม พ.ศ. 2502 พระนโรดม สีหนุได้กล่าวสุนทรพจน์ที่จังหวัดกำปงจามกล่าวว่าพระองค์รู้ถึงแผนการของสหรัฐที่ต้องการโค่นล้มพระองค์ออกจากอำนาจ โดยไม่ได้กล่าวถึงชื่อของซารี หนึ่งสัปดาห์หลังจากสุนทรพจน์ครั้งนั้น ซารีและครอบครัวได้หนีมายังประเทศไทย และหลังจากลี้ภัยได้ไม่นาน เขาได้หายสาบสูญไปใน พ.ศ. 2505 เชื่อว่าเขาถูกนำตัวไปสังหารและเสียชีวิตแล้ว
เดอะเวิร์กกิงส์ออฟเดอะโซลพาร์ต 02

เดอะเวิร์กกิงส์ออฟเดอะโซลพาร์ต 02  เป็นสตูดิโออัลบั้มเดี่ยวลำดับที่สองของ ก้อ ณฐพล ศรีจอมขวัญ มือเบสวง พีโอพี และ กรู๊ฟไรเดอร์ส วางจำหน่ายเมื่อวันที่ 16 กุมภาพันธ์ พ.ศ. 2555 ภายใต้สังกัดสไปซีดิสก์ จัดจำหน่ายโดย บริษัท เอ็มจีเอ จำกัด 
รายละเอียดอัลบั้ม.
<templatestyles src="Col-begin/styles.css"/>
คริสตัล ช็อง

คริสตัล ช็อง (อักษรโรมัน: Krystal Jung; เกิด 24 ตุลาคม ค.ศ. 1994) ชื่อภาษาเกาหลีว่า ช็อง ซู-จ็อง  เป็นนักร้องและนักแสดงชาวเกาหลี-อเมริกัน ในเดือนกันยายน 2009 เธอเปิดตัวเป็นสมาชิกของเกิร์ลกรุป เอฟ(เอกซ์) และได้ร่วมโครงการเอสเอ็มเดอะบัลลาดของเอสเอ็มเอนเตอร์เทนเมนต์ นอกจากงานดังกล่าวแล้ว ยังได้แสดงละครโทรทัศน์หลายเรื่อง เช่น "วุ่นรักทายาทพันล้าน" (2013), "เพลงรัก หัวใจเลิฟ" (2014), "ฟ้าพลิก ชีวิตยังต้องสู้" (2017) "เพลเยอร์" (2018) และ "รักบ้าๆ" (2022)ยึผบึกคึเผึสดลึ้ผนึเผควึอหช
ผจึ้ปคึเปลแผึเผึสดผึอปแวึอผ500วอึองึแป
แมรแึดผึ้หนึเ(381)ตึอผึคสดคึแผึใคึอหวึเห
ดึสเึดหึส175ตึอผบฃึอผขึววึวตึวึสึยลึวึวลึว
บึเงึดคสึพสึสึพวึววึพสึสพสคสึพมลึสึบึวงพึว
65104ลึบวึสำึยพ(6000)งึตวคำึววึวคสึว
วึเงึะบุะขึะนึะสสึะส4202วึคสึคยึสึสพ
บึดวึยึวพวึว507วึตสึสึตงึะสวคึพสุพคึนึพวึส
วพุนึพน65064สึสมึส502วึควึสึสยึสพึสสึว
าุสพึสพ5037วึพมึสพ530ยึนพึวงคสึนควพ
สึวพุสึพว683สึคึตพ506สครคสึะนวึะสึพว
ฟุดหึปฟบึดฟึดฐุดรึแฆสุปึรแหึคลึอฉผึมล
ผึดฟาึแ235ควึอฟ437าปสึแคชึอ๕ดาึดห
ปวึแๆหบึดฟึดฟึสดึกึใหคุปุดบึเฟคึดฟสึก
ชีวิตช่วงแรก.
ช็องเกิดที่ซานฟรานซิสโก รัฐแคลิฟอร์เนีย ซึ่งครอบครัวย้ายรกรากมาจากเกาหลีใต้ตั้งแต่คริสต์ทศวรรษ 1980 เธอถือสัญชาติ 2 สัญชาติคือสหรัฐอเมริกาและเกาหลีใต้
ต้น ค.ศ. 2000 เวลานั้นอายุ 5 ปี ช็องเดินทางไปเกาหลีใต้พร้อมครอบครัว เอสเอ็มเอนเตอร์เทนเมนต์พบคริสตัลและพี่สาว คือ เจสซิกา ช็อง จึงชักชวนมาแสดงเล็กน้อยในมิวสิกวิดีโอเพลง "เวดดิงมาร์ช" (Wedding March) ของชินฮวา เอสเอ็มเอนเตอร์เมนต์ยังเสนอให้คริสตัลกับเจสสิกาเรียนร้องและเต้นเพื่อฝึกฝนเป็นนักร้องมืออาชีพ ทว่า บิดามารดาอนุญาตแต่เจสสิกา เพราะเห็นว่า ช็องยังเด็กนัก ภายหลัง เจสสิกาได้เปิดตัวเป็นสมาชิกวงเกิลส์เจเนอเรชัน จากนั้น คริสตัลและพี่สาวยังได้ออกงานด้วยกันหลายครั้ง
ในปี 2002 ช็องเริ่มมีงานแสดงโฆษณาทางโทรทัศน์ โฆษณาแรกเป็นของล็อตเต้ซึ่งเธอแสดงร่วมกับฮัน กา-อิน ครั้น ค.ศ. 2006 บิดามารดาอนุญาตให้ช็องเข้าสังกัดเอสเอ็มเอนเตอร์เทนเมนต์ได้ และเอสเอ็มเอนเตอร์เทนเมนต์ก็ให้เธอเรียนเต้นเป็นเวลาสามปี ก่อนจะเปิดตัวเธอเป็นสมาชิกวงเอฟ(เอกซ์) เมื่อปี 2009
เมื่อย้ายมาอยู่เกาหลีใต้แล้ว ช็องเข้าเรียนโรงเรียนนานาชาติโคเรียเคนต์ (Korea Kent Foreign School) แล้วเรียนต่อโรงเรียนพหุศิลป์ฮันลิม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เป็นการเลือกตั้งทั่วไปครั้งที่ 11 จัดขึ้นเมื่อวันที่ 4 เมษายน พ.ศ. 2519 หลังจากมีการประกาศยุบสภาเมื่อวันที่ 12 มกราคม มีผู้สมัครทั้งหมด 2,350 คนจาก 39 พรรคการเมืองลงรับเลือกตั้ง แม้ว่าจะมีผู้ออกมาใช้สิทธิ์เพียง 44% เท่านั้น พรรคประชาธิปัตย์ได้ ส.ส. จำนวน 114 ที่นั่ง จากทั้งหมด 279 ที่นั่ง
ผลการเลือกตั้ง ปรากฏว่า พรรคประชาธิปัตย์ โดยการนำของ ม.ร.ว.เสนีย์ ปราโมช หัวหน้าพรรค ซึ่งเป็นอดีตนายกรัฐมนตรีและเป็นพี่ชายของ ม.ร.ว.คึกฤทธิ์ ประสบความสำเร็จเป็นอย่างมาก โดยได้รับเลือกมาเป็นอันดับหนึ่ง ได้สมาชิกสภาผู้แทนราษฎร (ส.ส.) ทั้งหมดถึง 114 คน จากจำนวน ส.ส.ทั้งหมดที่จะมีได้ คือ 279 คน นับว่ามากที่สุดเท่าที่เคยมีมา โดยเฉพาะในพื้นที่กรุงเทพมหานคร ซึ่งเป็นเมืองหลวง พรรคประชาธิปัตย์ได้ ส.ส.มากถึง 24 คน ถือว่าได้ยึดครองพื้นที่ทั้งหมดของกรุงเทพฯไว้ได้ ขณะที่พรรคกิจสังคม ของ ม.ร.ว.คึกฤทธิ์ ได้ ส.ส.มาทั้งหมด 45 คน ถือเป็นอันดับสาม โดยที่พรรคชาติไทยได้เป็นอันดับสอง คือ 56 ที่นั่ง 
มีการวิเคราะห์กันว่า พรรคกิจสังคมของ ม.ร.ว.คึกฤทธิ์ ที่ไม่ประสบความสำเร็จในการเลือกตั้งครั้งนี้ เพราะการบริหารราชการที่ผ่านมาจากการยกเลิกความร่วมมือทางการทหารกับทางสหรัฐอเมริกา โดยไปเปิดสัมพันธ์ทางการทูตกับสาธารณรัฐประชาชนจีน ซึ่งเป็นคอมมิวนิสต์แทน อีกทั้งตัวของ ม.ร.ว.คึกฤทธิ์ เองในครั้งนี้ก็ยังพ่ายแพ้การเลือกตั้งให้แก่ นายสมัคร สุนทรเวช นักการเมืองหนุ่ม ผู้เป็นเสมือนดาวรุ่งในขณะนั้นของพรรคประชาธิปัตย์ ในพื้นที่เขตดุสิต ซึ่งเป็นพื้นที่ดั้งเดิมของตนเองด้วย
การจัดตั้งรัฐบาลเกิดขึ้นโดยเป็นรัฐบาลผสม 4 พรรค คือ พรรคประชาธิปัตย์, พรรคชาติไทย, พรรคธรรมสังคม และพรรคสังคมชาตินิยม รวมกันแล้วมีจำนวนเสียง ส.ส.ทั้งหมด 206 เสียง ถือว่าเกินครึ่งหนึ่งของสภาผู้แทนราษฎร
ในวันที่ 20 เมษายน ปีเดียวกัน มีพระบรมราชโองการโปรดเกล้าฯให้ ม.ร.ว.เสนีย์ ปราโมช ดำรงตำแหน่งนายกรัฐมนตรี ซึ่งนับเป็นครั้งที่ 3 ของ ม.ร.ว.เสนีย์ ที่ได้รับตำแหน่งนายกรัฐมนตรี
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จัดเป็น การเลือกตั้งทั่วไปครั้งที่ 12 ของประเทศไทย การเลือกตั้งครั้งนี้เกิดขึ้นเมื่อมีการประกาศใช้รัฐธรรมนูญแห่งราชอาณาจักรไทย พุทธศักราช 2521 ซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้รัฐธรรมนูญกำหนดไว้ในบทเฉพาะกาลยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ การเลือกตั้งมีขึ้นในเดือนธันวาคม ปีเดียวกันแล้ว พลเอก เกรียงศักดิ์ ชมะนันทน์ นายกรัฐมนตรีได้ประกาศให้มีการเลือกตั้งขึ้นในวันที่ 22 เมษายน พ.ศ. 2522
การเลือกตั้งครั้งนี้นับเป็นการเลือกตั้งครั้งแรก ที่มีขึ้นหลังเหตุการณ์นองเลือดเมื่อวันที่ 6 ตุลาคม พ.ศ. 2519 ที่มหาวิทยาลัยธรรมศาสตร์และสนามหลวง ซึ่งหลังจากนั้นได้มีการรัฐประหารและกบฏเกิดขึ้นตามมาอีก รวมทั้งหมด 3 ครั้ง
ผลของการเลือกตั้ง ปรากฏว่า พรรคประชากรไทยที่เพิ่งมีการก่อตั้งขึ้นมา โดย นายสมัคร สุนทรเวช อดีตรัฐมนตรีว่าการกระทรวงมหาดไทย และอดีตสมาชิกพรรคประชาธิปัตย์ ประสบความสำเร็จเป็นอย่างยิ่งในการเลือกตั้งครั้งนี้ซึ่งถือเป็นครั้งแรกของพรรค โดยสามารถได้รับเลือกตั้งในพื้นที่กรุงเทพมหานคร ได้ถึง 29 ที่นั่ง จากทั้งหมด 32 ที่นั่ง โดยเหลือให้แก่ พันเอก ถนัด คอมันตร์ จากพรรคประชาธิปัตย์, หม่อมราชวงศ์คึกฤทธิ์ ปราโมช และนายเกษม ศิริสัมพันธ์ จากพรรคกิจสังคม เพียง 3 ที่นั่งเท่านั้น ในขณะที่ภาพรวมทั้งประเทศ พรรคกิจสังคม ได้รับเลือกมาเป็นอันดับหนึ่ง คือ 88 ที่นั่ง ขณะที่ผู้สมัครอิสระที่ไม่สังกัดพรรคการเมืองใด ได้ทั้งสิ้น 63 ที่นั่ง จากเสียงทั้งหมดในสภาผู้แทนราษฎร 301 เสียง จึงไม่มีพรรคการเมืองใดได้เสียงเกินครึ่ง ทุกพรรคจึงมีมติสนับสนุนให้ พล.อ.เกรียงศักดิ์ ชมะนันท์ ดำรงตำแหน่งนายกรัฐมนตรีต่อ ซึ่งต่อมาในวันที่ 12 พฤษภาคม ปีเดียวกัน ได้มีพระบรมราชโองการโปรดเกล้าฯแต่งตั้งให้ พล.อ.เกรียงศักดิ์ ดำรงตำแหน่งนายกรัฐมนตรี ซึ่งนับเป็นสมัยที่ 2
การเลือกตั้งครั้งนี้ ถือเป็นความล้มเหลวอย่างสิ้นเชิงของพรรคประชาธิปัตย์ที่เคยชนะการเลือกตั้งมาก่อนหน้านั้นถึง 2 ครั้ง คือ ในปี พ.ศ. 2518 และพ.ศ. 2519 โดยเฉพาะอย่างยิ่งในพื้นที่กรุงเทพมหานคร ที่เคยได้รับการเลือกตั้งมาทั้งหมด ก็เหลือเพียงคนเดียวเท่านั้น ขณะที่ภาพรวมทั้งประเทศจากที่เคยได้มากถึง 114 คน ในปี พ.ศ. 2519 เหลือเพียง 35 คนเท่านั้น ในครั้งนี้ 
ดังนั้น หลังการเลือกตั้ง ม.ร.ว.เสนีย์ ปราโมช หัวหน้าพรรคซึ่งไม่ได้ลงรับเลือกตั้งในครั้งนี้ ก็ได้ลาออกพร้อมทั้งคณะกรรมการบริหารพรรคทั้งหมด เพื่อรับผิดชอบต่อผลการเลือกตั้ง ซึ่งต่อมา ผู้ที่รับได้เลือกให้เป็นหัวหน้าพรรค คือ พ.อ.ถนัด คอมันตร์ สมาชิกพรรคผู้ได้รับเลือกตั้งมาเพียงคนเดียวเท่านั้นของกรุงเทพมหานคร และ ม.ร.ว.เสนีย์ ก็ได้ถือโอกาสนี้วางมือจากการเมืองทั้งหมด 
อนึ่ง การเลือกตั้งครั้งนี้มีความแตกต่างไปจากการเลือกตั้งครั้งอื่น ๆ คือ ในพระราชบัญญัติการเลือกตั้งสมาชิกสภาผู้แทนราษฎร พุทธศักราช 2522 ซึ่งเป็นกฎหมายที่ใช้ประกอบการเลือกตั้งครั้งนี้ ในมาตรา 18 ได้กำหนดให้มีการจำกัดสิทธิของผู้ที่ใช้สิทธิเลือกตั้งพอสมควร เช่น ต้องจบการศึกษาระดับมัธยมศึกษาตอนปลาย และการไปใช้สิทธินั้นต้องลงทะเบียนแจ้งความประสงค์ก่อนด้วย โดยเฉพาะผู้ที่เป็นชาวไทยเชื้อสายจีนที่เกิดจากบิดาที่เป็นชาวจีนอพยพ ทั้ง ๆ ที่ตามกฎหมายแล้ว บุคคลเช่นนี้ถือว่ามีสัญชาติไทยโดยสมบูรณ์ ทำให้เป็นที่วิพากษ์วิจารณ์เป็นอย่างยิ่ง ซึ่งในเวลาต่อมามาตรานี้ก็ได้รับการแก้ไข
จี้กง

เต้าจี้ฉานซือ  (1130–1207) หรือที่รู้จักทั่วไปในชื่อ จี้กง (#เปลี่ยนทาง , อาจารย์จี้) หรือ จี้กงหัวฝอ (#เปลี่ยนทาง "จี้กงพุทธะผู้ยังมีชีวิต") เป็นพระภิกษุนิกายฉานชาวจีนสมัยราชวงศ์ซ่งใต้ มีนามเดิมว่า หลี่ ซิวหยวน (李修元 บางแห่งเขียนเป็น 李修缘)
ประวัติ.
หลี่ ซิวหยวน บวชเป็นภิกษุที่วัดหลิงอิ่น เมืองหางโจว มีพระอาจารย์ฮุ่ยหย่วนเป็นพระอุปัชฌาย์ ได้รับฉายาว่าเต้าจี้ 
แม้เป็นภิกษุ แต่พระเต้าจี้มักมีพฤติกรรมแปลกจากจารีต คือฉันอาหารทานเนื้อสัตว์แบบชาวบ้าน ดื่มสุรา ครองจีวรที่เป็นผ้าขี้ริ้วสกปรก จึงถูกคณะสงฆ์ขับออกจากวัด และใช้ชีวิตเร่ร่อนอยู่ข้างถนน แต่พระเต้าจี้มีจิตใจดี ชอบช่วยเหลือผู้ตกทุกข์ เช่น เจ็บป่วย หรือถูกรังแก จึงเป็นที่นับถือของประชาชน นอกจากนี้ยังเชื่อกันว่าท่านสามารถแสดงอิทธิฤทธิ์ได้ และเชื่อว่าท่านเป็นพระนนทิมิตร หนึ่งในพระอรหันต์สิบแปดองค์กลับชาติมาเกิด
หลังจากพระเต้าจี้ถึงแก่มรณภาพในวันที่ 17 มิถุนายน ค.ศ. 1207 ลัทธิเต๋าได้ยกย่องท่านเป็นเทพเจ้า จากนั้นไม่นานคณะสงฆ์จึงรับรองความศักดิ์สิทธิ์ของท่าน
ชาเคอลีน มึ้นช์

ชาเคอลีน มึ้นช์ (เกิด 21 ตุลาคม พ.ศ. 2536) ชื่อเล่น แจ็คกี้ เป็นนักแสดงและพิธีกรลูกครึ่งไทย-เยอรมัน อดีตนักแสดงสังกัดช่อง 3 เอชดี ปัจจุบันเป็นนักแสดงอิสระ โด่งดังจากกระแส น้องบอง ตุ๊กตากระบองเพชรพูดได้จนเป็นไวรัลสนั่นโซเชียล
ประวัติ.
ชาเคอลีน มึ้นซ์ เกิดเมื่อวันที่ 21 ตุลาคม พ.ศ. 2536 ที่ประเทศเยอรมนี ชาเคอลีน มึ้นซ์ มีพ่อเป็นชาวเยอรมัน และมีแม่เป็นชาวไทย จังหวัดเชียงใหม่ เริ่มเข้าสู่วงการบันเทิงจากการประกวดร้องเพลง WTV ซึ่งได้รับรางวัลชนะเลิศ เธอเคยประกวดมิสทีนไทยแลนด์ 2551 จนไปถึงรอบ 15 คน และได้ตำแหน่ง "MISS FASHIONISTA by PLATINUM" หลังจากนั้นชาเคอลีนก็มีงานเข้ามาเรื่อย แต่ด้วยความที่ต้องเรียนหนังสือจึงหายไปจากวงการช่วงหนึ่ง ต่อมาเธอได้รับการติดต่อจากโมเดลลิ่งให้ถ่ายโฆษณาพอนด์ส หลังจากนั้น ณัฏฐนันท์ ฉวีวงษ์ เห็นเธอจากโฆษณาจึงชักชวนมาแสดงละคร "เงาพราย" กับทางช่อง 3 และเซ็นสัญญาเป็นนักแสดงในสังกัด
มหาวิทยาลัยคาร์ลสตาด

มหาวิทยาลัยคาร์ลสตาด เป็นมหาวิทยาลัยของรัฐ ตั้งอยู่ที่โครโนพาร์คเกน เมืองคาร์ลสตาด มณฑลแวร์มลันด์ ประเทศสวีเดน เริ่มจากการก่อตั้งเป็นวิทยาลัยในปี คศ. 1977 โดยเป็นสาขาและอยู่ภายใต้การกำกับดูแลของมหาวิทยาลัยโกเธนเบิร์ก ปี 1999 ได้รับการยกฐานะเป็นมหาวิทยาลัยคาร์ลสตาด โดยรัฐบาลสวีเดน
ปัจจุบ้น มหาวิทยาลัยคาร์ลสตาด เปิดสอนใน 5 คณะ 50 หลักสูตร หลักสูตรเพิ่มเติมหลังปริญญาบัณฑิต 20 หลักสูตร รวมกว่า 800 รายวิชาครอบคลุมทั้งสาขาวิชา มนุษยศาสตร์, สังคมศาสตร์, เทคโนโลยี, การศึกษา, วิทยาศาตร์สุขภาพ และ ศิลปะ มีนักศึกษาเต็มหลักสูตรประมาณ 12,500 คน อาจารย์และเจ้าหน้าที่กว่า 1200 คน มีสำนักพิมพ์ของมหาวิทยาลัยคือ คาร์ลสตาด ยูนิเวอร์ซิตี้ เพรส (Karlstad University Press)
ศูนย์วิจัยด้านการบริการ (Service Reseach Center) แห่งมหาวิทยาลัยคาร์ลสตาด เป็นหนึ่งในมหาวิทยาลัยผู้นำในโลกด้านศูนย์วิจัยที่มุ่งเน้นทางด้านการบริการจัดการ และการสร้างมูลค่าจากการบริการ
เดือนมีนาคม คศ.2009 คณะเศรษฐศาสตร์ เทคโนโลยีสารสนเทศและการสื่อสาร ได้ก่อตั้ง Karlstad Business School เปิดสอนเกี่ยวกับหลักสูตรทั้งหมดที่เกี่ยวข้องกับการบริหารธุรกิจ
การคมนาคม.
โดยรถบัสโดยสารประมาณ 15 เที่ยว ต่อชั่วโมง จากจตุรัสกลางเมืองไปมหาวิทยาลัย ในช่วงเวลากลางวัน
อันเดรอา ปีร์โล

อันเดรอา ปีร์โล (เกิด 19 พฤษภาคม ค.ศ. 1979) เป็นอดีตนักฟุตบอลชาวอิตาลี
ปีร์โลเล่นให้กับยูเวนตุสในเซเรียอา มาเป็นระยะเวลายาวนาน รวมถึงฟุตบอลทีมชาติอิตาลี มักเล่นตำแหน่งเพลย์เมกเกอร์ใหักับทั้งยูเวนตุสและทีมชาติอิตาลี และมักเป็นผู้เล่นสำคัญในตำแหน่งนี้ ได้รับคำชมว่าเป็นผู้เล่นสร้างสรรค์เกมและความสามารถในการส่งผ่านระยะยาว และยังมักได้เตะเซตพีชและลูกฟรีคิกที่แม่นยำอีกด้วย
ก่อนที่ในกลางปี ค.ศ. 2015 ด้วยอายุที่มากขึ้น ปีร์โลจึงได้ย้ายไปเล่นให้กับนิวยอร์กซิตี ในสหรัฐอเมริกา อันเป็นสโมสรที่มีนักฟุตบอลที่มีชื่อเสียงในลีกยุโรปหลายคนเข้าร่วม เช่น แฟรงก์ แลมพาร์ด, ดาบิด บียา ด้วยสัญญา 18 เดือน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 นับเป็น การเลือกตั้งทั่วไปครั้งที่ 13 ของประเทศไทย การเลือกตั้งครั้งนี้ เกิดจากรัฐบาล โดย พลเอก เปรม ติณสูลานนท์ นายกรัฐมนตรีได้ตราพระราชกฤษฎีกายุบสภา และพระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงลงพระปรมาภิไธยในวันที่ 18 มีนาคม พ.ศ. 2526 โดยกำหนดให้มีการเลือกตั้งสมาชิกสภาผู้แทนราษฎร (ส.ส.) ในวันที่ 18 เมษายน ปีเดียวกัน หรืออีก 1 เดือนต่อมา
สืบเนื่องจากการที่ ส.ส. และสมาชิกวุฒิสภา (ส.ว.) ฝ่ายที่ทางกองทัพสนับสนุนมีความขัดแย้งกันกรณีการแก้ไขรัฐธรรมนูญ ฉบับ รัฐธรรมนูญแห่งราชอาณาจักรไทย พุทธศักราช 2521 เพื่อไม่ให้มีการเลือกตั้งแบบรวมเขต รวมเบอร์
ผลการเลือกตั้ง.
เนื่องจากบทเฉพาะกาลของ รัฐธรรมนูญแห่งราชอาณาจักรไทย พุทธศักราช 2521 นั้นยังไม่สิ้นสุด ทำให้การลงสมัครรับเลือกตั้งในครั้งนี้ยังมีผู้สมัครอิสระที่ไม่สังกัดพรรคการเมืองอีกด้วย
จนเมื่อบทเฉพาะกาลสิ้นสุดลงในวันที่ 21 เมษายน พ.ศ. 2526 ได้มี สส. เข้าสังกัดพรรคการเมืองทั้งสิ้น ดังนี้
ภายหลังการเลือกตั้ง.
ก่อนบทเฉพาะกาลของรัฐธรรมนูญจะสิ้นสุด ผลการเลือกตั้งชัดเจนแล้วว่า พรรคกิจสังคม ที่มี หม่อมราชวงศ์คึกฤทธิ์ ปราโมช เป็นหัวหน้าพรรค จะทำหน้าที่จัดตั้งรัฐบาล และได้มีการร่วมจัดตั้งรัฐบาลกับ พรรคประชาธิปัตย์, พรรคประชากรไทย, และ พรรคชาติประชาธิปไตย ทว่าขณะเดียวกัน พรรคชาติไทย ที่มี พลตรีประมาณ อดิเรกสาร เป็นหัวหน้าพรรค ก็ได้ประกาศจัดตั้งรัฐบาลแข่งกับพรรคกิจสังคมเช่นเดียวกัน โดยจะร่วมกับพรรคเล็กทั้งหมด และในระหว่างนี้ สส.จาก พรรคประชาไทย และ พรรคสยามประชาธิปไตย ได้ตัดสินใจย้ายเข้ามาสังกัดพรรคชาติไทย ทำให้จำนวน สส. เพิ่มขึ้นมาอีก
เมื่อบทเฉพาะกาลสิ้นสุดลง มีการรวบรวมพรรคเล็กและ สส.ที่ไม่สังกัดพรรคเข้าพรรคต่างๆ ทำให้พรรคชาติไทยที่รวบรวม สส. ได้มากที่สุด จำนวน 108 คน ประกาศจัดตั้งรัฐบาลแข่งกับพรรคกิจสังคม ซึ่งขณะนั้นไม่มีพรรคใดได้เสียงเกินครึ่งหนึ่งของสภาผู้แทนราษฎร ที่มีทั้งหมด 324 เสียง ปรากฏว่า พรรคกิจสังคม, พรรคประชาธิปัตย์ และพรรคประชากรไทย ตกลงกันที่จะสนับสนุน พล.อ.เปรม เป็นนายกรัฐมนตรีต่อ ขณะที่พรรคชาติไทยรวมกันกับพรรคการเมืองอื่น ๆ เป็นฝ่ายค้าน
ต่อมา พล.อ.เปรม ติณสูลานนท์ ได้รับพระบรมราชโองการโปรดเกล้าฯ ให้ดำรงตำแหน่งนายกรัฐมนตรี นับเป็นสมัยที่ 2 ในวันที่ 30 เมษายน ปีเดียวกัน การจัดตั้งคณะรัฐมนตรี คณะรัฐมนตรีประกอบด้วยรัฐมนตรีต่าง ๆ 44 คน นับเป็นคณะรัฐมนตรีคณะที่ 43 และได้เข้าทำการปฏิญาณตนหน้าพระพักตร์เพื่อเข้ารับตำแหน่งในวันที่ 9 พฤษภาคม ปีเดียวกัน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 นับเป็น การเลือกตั้งทั่วไปครั้งที่ 14 ของประเทศไทย ผลปรากฏว่าพรรคประชาธิปัตย์เป็นฝ่ายได้รับชัยชนะ โดยได้ 100 ที่นั่งจากทั้งหมด 347 ที่นั่ง แต่ไม่ถึงกึ่งหนึ่งของสภา ผู้มีสิทธิเลือกตั้งคิดเป็น 61.4%
ผลการเลือกตั้ง พรรคประชาธิปัตย์ โดย นายพิชัย รัตตกุล หัวหน้าพรรค และนายชวน หลีกภัย แกนนำคนสำคัญของพรรค ได้รับเลือกตั้งมากที่สุด ด้วยเสียงมากถึง 100 เสียง โดยเฉพาะในพื้นที่กรุงเทพมหานครได้มากถึง 16 เสียง จึงเป็นแกนนำในการจัดตั้งรัฐบาล โดยพรรคที่ได้รับเลือกตั้งรองลงมา คือ พรรคชาติไทย 64 เสียง, พรรคกิจสังคม 51 เสียง และพรรคราษฎร 20 เสียง โดยเสียงทั้งหมดในสภาผู้แทนราษฎรมีทั้งหมด 347 เสียง
โดยทั้ง 4 พรรคได้หารือกันถึงการจัดตั้งรัฐบาล ปรากฏว่า ทุกพรรคต่างเห็นชอบให้ พล.อ.เปรม ดำรงตำแหน่งนายกรัฐมนตรีต่อไป ต่อมา พระบาทสมเด็จพระปรมินทรมหาภูมิพลอดุลยเดช ได้มีพระบรมราชโองการโปรดเกล้าฯให้ พล.อ.เปรม ติณสูลานนท์ ดำรงตำแหน่งนายกรัฐมนตรี ในวันที่ 5 สิงหาคม ปีเดียวกัน นับเป็นสมัยที่ 3 ของ พล.อ.เปรม โดยมี นายอุกฤษ มงคลนาวิน ประธานรัฐสภาเป็นผู้นำรายชื่อขึ้นทูลเกล้าฯ และรับสนองพระบรมราชโองการ โดยมีสถานีโทรทัศน์ไทยทีวีสีช่อง 3 ถ่ายทอดพิธีสนองรับพระบรมราชโองการและคำกล่าวของ พล.อ.เปรม ณ บ้านสี่เสาเทเวศร์ ซึ่งเป็นบ้านพัก ตลอดจนจบสิ้น
ผลการเลือกตั้ง.
ผลการเลือกตั้งสมาชิกสภาผู้แทนราษฎรจากพรรคที่สังกัด ณ วันที่ได้รับเลือกตั้ง
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 มีขึ้นเมื่อวันที่ 24 กรกฎาคม พ.ศ. 2531 ผลการเลือกตั้งเป็นชัยชนะของพรรคชาติไทย โดยได้ 87 ที่นั่งจากทั้งหมด 357 ที่นั่ง ผู้มีสิทธิเลือกตั้งคิดเป็น 63.6%
ผลการเลือกตั้ง ปรากฏว่า พรรคชาติไทย โดย พลเอก ชาติชาย ชุณหะวัณ หัวหน้าพรรค ได้รับเลือกมากที่สุดเป็นอันดับหนึ่ง ด้วยเสียง 87 ที่นั่ง รองลงไปคือ พรรคกิจสังคม มี 54 ที่นั่ง และพรรคประชาธิปัตย์ 48 ที่นั่ง ซึ่งไม่มีพรรคการเมืองใดได้รับเสียงเกินครึ่งของสภาผู้แทนราษฎร ที่มีทั้งหมด 357 เสียง
แกนนำของพรรคการเมืองที่ได้รับเลือกตั้งมาเป็นลำดับแรก 5 พรรคประกอบไปด้วย ชาติไทย , กิจสังคม , ประชาธิปัตย์ , รวมไทย และ ประชากรไทย ได้หารือกันถึงการจัดตั้งรัฐบาล ทั้งหมดมีความเห็นตรงกันว่า พล.อ.เปรม มีความเหมาะสมที่จะดำรงตำแหน่งนายกรัฐมนตรีต่อ จึงเข้าพบกับ พล.อ.เปรม ถึงบ้านสี่เสาเทเวศร์ ซึ่งเป็นบ้านพัก ในเวลาค่ำของวันที่ 27 กรกฎาคม แต่ พล.อ.เปรมได้ปฏิเสธที่จะดำรงตำแหน่งต่อ โดยให้เหตุผลว่า ระยะเวลารวมทั้งหมด 8 ปี 5 เดือน ที่ตนดำรงตำแหน่งนายกรัฐมนตรีนั้นเพียงพอแล้ว อีกทั้งบ้านเมืองก็มีเสถียรภาพทางการเมืองและเศรษฐกิจในระดับที่น่าพึงพอใจ พล.อ.ชาติชาย ในฐานะหัวหน้าพรรคชาติไทยที่มีคะแนนเสียงมากที่สุด จึงขึ้นดำรงตำแหน่งนายกรัฐมนตรี นับเป็นนายกรัฐมนตรีคนที่ 17 ของประเทศไทย โดยมีพระบรมราชโองการโปรดเกล้าฯแต่งตั้ง เมื่อวันที่ 4 สิงหาคม ปีเดียวกัน และมีพระบรมราชโองการโปรดเกล้าฯ คณะรัฐมนตรี เมื่อวันที่ 9 สิงหาคม ปีเดียวกัน
ในส่วนของ พล.อ.เปรม ติณสูลานนท์ เมื่อพ้นจากตำแหน่งนายกฯไปแล้ว ก็ได้รับพระบรมราชโองการโปรดเกล้าฯแต่งตั้งให้ดำรงตำแหน่งองคมนตรี ในเวลาต่อมาไม่นาน
ในการเลือกตั้งครั้งนี้ มีจุดที่น่าสนใจ คือ เป็นการลงเลือกตั้งครั้งแรกของ พรรคพลังธรรม โดยมี พล.ต.จำลอง ศรีเมือง หัวหน้าพรรค ซึ่งขณะนั้นดำรงตำแหน่งผู้ว่าราชการกรุงเทพมหานครอยู่ด้วย ซึ่งในการเลือกตั้งครั้งต่อมา คือ ในวันที่ 22 มีนาคม พ.ศ. 2535 พรรคพลังธรรมได้รับความนิยมอย่างล้นหลาม โดยเฉพาะในพื้นที่กรุงเทพมหานคร อันเป็นเมืองหลวง และถือเป็นจุดเริ่มต้นชีวิตทางการเมืองครั้งแรกของนักการเมืองสังกัดพรรคพลังธรรม ที่ต่อมามีบทบาททางการเมืองและสังคมที่สำคัญหลายคน เช่น นายวิลาศ จันทร์พิทักษ์, นายทินวัฒน์ มฤคพิทักษ์, ดร.อาจอง ชุมสาย ณ อยุธยา เป็นต้น 
ผลการเลือกตั้ง.
ผลการเลือกตั้งสมาชิกสภาผู้แทนราษฎรจากพรรคที่สังกัด ณ วันที่ได้รับเลือกตั้ง
พจนานุกรม ฉบับราชบัณฑิตยสถาน พ.ศ. 2554

พจนานุกรม ฉบับราชบัณฑิตยสถาน พ.ศ. 2554 เป็นพจนานุกรมภาษาไทยที่ใช้เป็นมาตรฐานสำหรับการเขียนหนังสือไทยของทางราชการและสถาบันการศึกษามาตั้งแต่ปี พ.ศ. 2556 ถึงปัจจุบัน ผู้จัดทำคือ คณะกรรมการชำระพจนานุกรม แห่งราชบัณฑิตยสถาน (ปัจจุบันเปลี่ยนเป็นราชบัณฑิตยสภา) โดยแก้ไขปรับปรุงเนื้อหาจากพจนานุกรม ฉบับราชบัณฑิตยสถาน พ.ศ. 2542
ประวัติ.
คณะกรรมการชำระพจนานุกรมได้เริ่มปรับปรุงพจนานุกรม ฉบับราชบัณฑิตยสถาน มาตั้งแต่ปี พ.ศ. 2546 โดยนอกจากจะแก้ไขตัวสะกดและบทนิยามของคำศัพท์ที่มีอยู่ในพจนานุกรมฉบับก่อน ๆ แล้ว คณะกรรมการฯ ยังได้เพิ่มเติมบทนิยามคำศัพท์ทั่วไปและคำภาษาปากจำนวนหนึ่งซึ่งมีใช้ในภาษาไทยและเป็นที่รู้จักแพร่หลาย แต่ยังไม่เคยปรากฏในพจนานุกรม เช่น เครื่องดื่ม แซ็ว ตลาดนัดแรงงาน ตัดต่อ ตัวสำรอง ผัดฉ่า วัตถุมงคล สปา ห้างสรรพสินค้า เป็นต้น รวมทั้งคำศัพท์จากสาขาวิชาที่มีความสำคัญ ได้แก่ ศัพท์พรรณพืช ศัพท์พรรณสัตว์ ศัพท์ประวัติศาสตร์ ศัพท์กฎหมายไทย ศัพท์ดนตรีไทย ศัพท์ดนตรีสากล และราชาศัพท์ และคำที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงใช้ในการพัฒนาเรื่องดิน น้ำ ป่าไม้ เช่น กังหันน้ำชัยพัฒนา แก้มลิง แกล้งดิน โครงการตามพระราชดำริ ทฤษฎีใหม่ เป็นต้น ทำให้พจนานุกรมฉบับล่าสุดนี้มีคำศัพท์เพิ่มจากฉบับ พ.ศ. 2542 ประมาณ 2,000 คำ รวมแล้วมีคำศัพท์ทั้งหมดประมาณ 39,000 คำ
ในปี พ.ศ. 2555 กนกวลี ชูชัยยะ เลขาธิการราชบัณฑิตยสถาน ได้แถลงข่าวว่า ราชบัณฑิตยสถานได้ชำระพจนานุกรมเสร็จเรียบร้อยแล้ว และรัฐบาลของยิ่งลักษณ์ ชินวัตร ได้สนับสนุนงบประมาณจัดพิมพ์ครั้งแรกจำนวน 100,000 เล่ม เพื่อนำขึ้นทูลเกล้าทูลกระหม่อมถวายแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ ตลอดจนแจกจ่ายสถาบันการศึกษา สถาบันศาสนา หน่วยงานราชการ คณะรัฐมนตรี สมาชิกรัฐสภา สื่อมวลชน และบุคคลที่เกี่ยวข้อง และจะคัดเลือกให้เอกชนเข้ามาใช้สิทธิ์ในการจัดพิมพ์และจำหน่ายฉบับพิมพ์ครั้งที่ 2 ต่อไป
อนึ่ง แม้ว่าพจนานุกรมฉบับนี้จะได้รับการจัดพิมพ์ในปี พ.ศ. 2556 แต่ก็ใช้ชื่อว่า พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔ เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 และเพื่อเป็นการเผยแพร่พระเกียรติคุณและสำนึกในพระมหากรุณาธิคุณของพระองค์ที่ทรงห่วงใยการใช้ภาษาไทยของคนไทยในปัจจุบัน
ในวันที่ 27 พฤษภาคม พ.ศ. 2556 ยิ่งลักษณ์ ชินวัตร ได้ออกประกาศสำนักนายกรัฐมนตรีให้ยกเลิกระเบียบการใช้ตัวสะกดตามพจนานุกรม ฉบับราชบัณฑิตยสถาน พ.ศ. 2542 และให้ใช้ตัวสะกดตามพจนานุกรม ฉบับราชบัณฑิตยสถาน พ.ศ. 2554 เป็นมาตรฐานการเขียนหนังสือไทยในวงราชการและวงการศึกษาแทน โดยลงเผยแพร่ในราชกิจจานุเบกษาเมื่อวันที่ 13 กรกฎาคม พ.ศ. 2556
ต่อมาราชบัณฑิตยสถานได้เปิดให้ทดสอบระบบพจนานุกรม ฉบับราชบัณฑิตยสถาน พ.ศ. 2554 แบบออนไลน์ตั้งแต่วันที่ 24 ตุลาคม พ.ศ. 2557 และเปิดให้ดาวน์โหลดโปรแกรมประยุกต์พจนานุกรม ฉบับราชบัณฑิตยสถาน พ.ศ. 2554 สู่โทรศัพท์เคลื่อนที่แบบสมาร์ตโฟนตั้งแต่วันที่ 21 กันยายน พ.ศ. 2558
เอดีบัลโด เอร์โมซา

เอดีบัลโด โรคัซ เอร์โมซา  หรือที่ชาวต่างชาติรู้จักกันในชื่อ โบลีเบีย  เกิดเมื่อวันที่ 17 พฤศจิกายน ค.ศ. 1985 เป็นนักฟุตบอลสองสัญชาติ คือ บราซิล และ โบลิเวีย ลงเล่นในตำแหน่งกองกลาง โดยปัจจุบันได้ลงเล่นให้กับ สโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก
ร็อคกี้ ฟูเอนเตส

ร็อคกี้ ฟูเอนเตส นักมวยสากลชาวฟิลิปปินส์เกิดเมื่อ 10 กุมภาพันธ์ พ.ศ. 2529 ที่เซบูซิตี จังหวัดเซบู 
ประวัติ.
ฟูเอนเตสเริ่มชกมวยสากลอาชีพครั้งแรกเมื่อ 12 มิถุนายน พ.ศ. 2546 ชนะคะแนน แจ็กเคียล คอลลามาร์ และขึ้นชกชนะรวดอีก 2 ครั้ง ในการชกครั้งที่ 4 ฟูเอนเตสชนะน็อคจอห์น อีแมน ฮัวเรซ ยก 4 และหลังจากการชกครั้งนั้น ฮัวเรซเสียชีวิตเพราะสมองได้รับความกระทบกระเทือน หลังจากนั้น ฟูเอนเตสได้ครองแชมป์ฟิลิปปินส์รุ่นมินิมัมเวท และได้มาชกนอกรอบกับนักมวยระดับรองแชมป์โลกในไทยหลายคน ทั้ง พนมรุ้งเล็ก กระทิงแดงยิม, ไก่ชน ส.วรพิน และชนะ ป.เปาอินทร์ แต่ไม่เคยเอาชนะได้สักครั้ง ฟูเอนเตสเลื่อนขึ้นมาชกรุ่นฟลายเวทเมื่อ พ.ศ. 2549 และได้ครองแชมป์ฟิลิปปินส์รุ่นฟลายเวทใน พ.ศ. 2550 จน พ.ศ. 2553 จึงได้ครองแชมป์ OPBF รุ่นฟลายเวท
ในต้นปี พ.ศ. 2557 ฟูเอนเตส ได้มีโอกาสชิงแชมป์โลกรุ่นฟลายเวทของ IBF ที่ว่าง กับ อำนาจ เกษตรพัฒนา ถึงประเทศไทย เนื่องจากโมรูตี้ เอ็มทานาเล่ เจ้าของตำแหน่งชาวแอฟริกาใต้ได้สละตำแหน่งไปก่อนหน้านั้นไม่นาน ทางฟูเอนเตสซึ่งมีกำหนดการจะชกกับ แม็ควิลเลียมส์ อาร์โรโย รองแชมป์โลกในรุ่นนี้อันดับ 1 ชาวเปอร์โตริโก เพื่อหาผู้ชนะเพื่อขึ้นไปชกชิงแชมป์โลกกับเอ็มทาลาเน่ จึงได้รับคำสั่งจาก IBF ให้เปลี่ยนมาชกกับอำนาจแทน ซึ่งฟูเอนเตสมีความมั่นใจมากที่จะลบสถิติการที่ไม่เคยชนะในประเทศไทยให้ได้ และประกาศว่าจะขอชนะน็อกอำนาจภายในยกที่ 6 เนื่องจากเชื่อมั่นในพลังหมัดที่หนักหน่วงกว่าและประสบการณ์การชกมวยสากลอาชีพที่ยาวนานกว่า แต่ปรากฏว่าในการชกจริง ฟูเอนเตสก็ไม่สามารถทำอะไรอำนาจได้อย่างถนัดถนี่ และตกเป็นฝ่ายแพ้คะแนนไปอย่างเป็นเอกฉันท์ในแบบขาดลอยในที่สุด
สถานี​รับ​สัญญาณดาวเทียม​จุฬาภรณ์

สถานีรับสัญญาณดาวเทียมจุฬาภรณ์ มหาวิทยาลัยเกษตรศาสตร์ เป็นสถานีรับสัญญาดาวเทียม ภายใต้ความร่วมมือระหว่างราชอาณาจักรไทยกับสาธารณรัฐประชาชนจีน ซึ่งตั้งอยู่ ณ คณะวิศวกรรมศาสตร์ มหาวิทยาลัยเกษตรศาสตร์ วิทยาเขตบางเขน
ข้อมูลทั่วไป.
สถานีรับสัญญานดาวเทียมภาคพื้นดินจุฬาภรณ์ เป็นความร่วมมือของประเทศไทย และ สภาเทคโนโลยีอวกาศแห่งสาธารณรัฐประชาชนจีน (China Academy Space Technology: CAST) โดย China Great Wall Industry Company และ China Center for Resource Satellite Data and Applications (CRESDA) ในฐานะผู้ผลิต ได้ส่งมอบ เมื่อวันที่ 1 เมษายน 2554 โดยมหาวิทยาลัยเกษตรศาสตร์ ได้จัดสร้างสถานีรับสัญญาณดาวเทียม SMMS “HJ-1A ร่วมกับศูนย์ประยุกต์ใช้ข้อมูลดาวเทียมสำรวจโลกแห่งสาธารณรัฐประชาชนจีน (CRESDA) ภายใต้การสนับสนุนจากกระทรวงเทคโนยีสารสนเทศและการสื่อสารในสมัยนั้น 
สถานีรับสัญญานดาวเทียมภาคพื้นดินจุฬาภรณ์ สามารถรับข้อมูลจากดาวเทียม SMMS โดยตรงวันละ 1-2 รอบ โดยรับสัญญาณจากดาวเทียม SMMS ซึ่งได้ติดตั้งอุปกรณ์ถ่ายภาพสีแบบ CCD ที่สามารถถ่ายภาพได้กว้างถึง 720 กิโลเมตร และอุปกรณ์ถ่ายภาพ Hyperspectrum แบบ 115 แถบความถี่ เพื่อให้นักวิจัยของไทยสามารถเข้าถึงข้อมูลดาวเทียมได้มากขึ้นและเสริมสร้างศักยภาพในการประยุกต์ใช้ข้อมูลดาวเทียมในกิจการสำคัญ ๆ เช่น ภัยพิบัติ ดินถล่ม น้ำท่วม ภัยแล้ง การวางแผนทางการเกษตร การสำรวจทรัพยากรธรรมชาติ ตลอดจนการประเมินผลผลิตทางการเกษตร เป็นต้น ทั้งนี้ได้ทำการทดสอบการรับสัญญาณข้อมูลดาวเทียม SMMS และทดสอบการดำเนินการระบบในภาพรวม (operational test run) ตั้งแต่วันที่ 28 กุมภาพันธ์ 2554 
การประยุกต์ใช้ข้อมูลดาวเทียมสำหรับการเฝ้าระวังและเตือนภัยดินถล่มนี้ ยังเป็นความร่วมมือกับองค์การความร่วมมือด้านอวกาศแห่งเอเชียแปซิฟิก (Asia Pacific Space Cooperation Organizer – APSCO)” ด้วย
พระราชทานนามสถานี.
มหาวิทยาลัยเกษตรศาสตร์ ได้รับพระกรุณาธิคุณจากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พระราชทานนามสถานีภาคพื้นดินรับสัญญาณดาวเทียม SMMS (Small Multi Mission Satellite) “HJ-1A” ว่า “สถานีรับสัญญาณดาวเทียมจุฬาภรณ์” และเสด็จมาทรงเปิดในวันที่ 9 ก.ค. 2554 เวลา 13.00 น. ที่ห้องประมวลผลข้อมูลชั้น 9 อาคารบุญสม สุวชิรัตน์ คณะวิศวกรรมศาสตร์ มก. ซึ่งเป็นการเสด็จทรงงานก่อนจะเสด็จแทนพระบาทสมเด็จพระเจ้าอยู่หัว ไปพระราชทานปริญญาบัตร ประจำปีการศึกษา 2553 เป็นวันแรกด้วย
ภาษาปะหล่องรูไม

ภาษาปะหล่องรูไม (Rumai Palaung) หรือภาษาปะหล่องเงิน มีผู้พูดทั้งหมด 139,000 คน พบในพม่า 137,000 คน ทางตอนเหนือของรัฐฉาน พบในจีน 2,000 คน (พ.ศ. 2538) ทางตะวันตกของยูนนาน ในเขตปกครองตนเองเต๋อหง และตามแนวชายแดนพม่า จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง เป็นภาษาที่ยังมีผู้ใช้อย่างแพร่หลาย ผู้พูดภาษานี้บางส่วนสามารถพูดภาษาไทใหญ่ ภาษาปะหล่องรูไล ภาษาปะหล่องรูชิง ภาษาเนปาล ภาษาพม่า ภาษากะชีน ภาษาจิ่งเผาะ และภาษาจีนได้ มีพจนานุกรม เขียนด้วยอักษรพม่า เรียงประโยคแบบประธาน-กริยา-กรรม
สัจจากาจ จิตรพึงธรรม

สัจจากาจ จิตรพึงธรรม ชื่อเล่น อาร์ต นักแสดงชาวไทย เป็นที่รู้จักในฐานะผู้เข้าประกวด เอ็กแซ็กท์ สตาร์ เซิร์ช ในปี พ.ศ. 2545 และได้รับรางวัลชนะเลิศ ต่อมาได้เซ็นสัญญากับ ค่ายอาร์.เอสฯ มีผลงานละครมาหลายเรื่องและหมดสัญญากับอาร์เอสแล้ว
ประวัติ.
สัจจากาจ จิตรพึงธรรม เกิดเมื่อวันที่ 26 สิงหาคม พ.ศ. 2522 จบการศึกษาระดับปริญญาตรีจากมหาวิทยาลัยอัสสัมชัญ ปัจจุบันเข้าศึกษาระดับปริญญาโท คณะบริหารธุรกิจ หลักสูตร CEO MBA สาขาการตลาด มหาวิทยาลัยหอการค้าไทย
จักรพันธ์ พรใส

จักรพันธ์ พรใส (ชื่อเล่น: บอล; เกิด 28 มีนาคม พ.ศ. 2530) เป็นนักฟุตบอลชาวไทย เล่นในตำแหน่งปีก ปัจจุบันเล่นให้กับมหาวิทยาลัยเกษตรศาสตร์ ในไทยลีก 2
จักรพันธ์ ถูกยืมตัวจากแบงค็อก ยูไนเต็ด เพื่อมาเล่นกับราชบุรี มิตรผล ถึงสองฤดูกาล กระทั่งทางสโมสร ราชบุรี มิตรผล ได้เซ็นสัญญาเข้าร่วมทีมอย่างถาวร
ทำประตูในนามทีมชาติ.
มีชื่อในกราฟิกการถ่ายทอดสด ในการแข่งขันฟุตบอลชิงแชมป์แห่งชาติอาเซียน 2022 เป็นตัวสำรองลงสนามในนัดชิงชนะเลิศ วันที่ 16 มกราคม 2566 ทีมชาติไทย พบกับ ทีมชาติเวียดนาม ซึ่งทีมชาติไทยได้แชมป์
ฟุตบอลชิงแชมป์แห่งชาติยุโรป 2012 นัดชิงชนะเลิศ

การแข่งขันฟุตบอลชิงแชมป์แห่งชาติยุโรป 2012 นัดชิงชนะเลิศ กำหนดจัดให้มีขึ้นในวันอาทิตย์ที่ 1 กรกฎาคม ค.ศ. 2012 ที่สนามกีฬาโอลิมปิกแห่งชาติเคียฟ ในเคียฟของยูเครน เพื่อตัดสินหาทีมชนะเลิศของการแข่งขันฟุตบอลชิงแชมป์แห่งชาติยุโรป 2012 (ยูโร 2012) ทีมที่ป้องกันตำแหน่งชนะเลิศคือสเปน ซึ่งชนะการแข่งขันต่อเยอรมนี 1-0 ในนัดชิงชนะเลิศเมื่อปี 2008
สเปนประกบคู่มาแข่งขันกับอิตาลี ในความพยายามรักษาตำแหน่งชนะเลิศของพวกเขาไว้ หากสเปนชนะเลิศในครั้งนี้ พวกเขาจะเป็นทีมแรกที่ชนะเลิศ การแข่งขันฟุตบอลชิงแชมป์แห่งชาติยุโรป สองสมัยติดต่อกัน และจะเป็นฟุตบอลทีมชาติแรก ที่ชนะเลิศการแข่งขันรายการใหญ่ (ฟุตบอลชิงแชมป์แห่งชาติยุโรป และ ฟุตบอลโลก) สามครั้งติดต่อกัน
ผู้ชนะเลิศในรายการนี้ จะได้รับสิทธิเข้าแข่งขัน ในรายการคอนเฟเดอเรชันส์คัพของฟีฟ่า ประจำปี ค.ศ. 2013 โดยอัตโนมัติ อย่างไรก็ตาม สเปนได้สิทธิเข้าแข่งขันอยู่ก่อนแล้ว ในสถานะผู้ชนะเลิศฟุตบอลโลก 2010 ดังนั้นอิตาลีจะผ่านการคัดเลือกจากยูฟ่าโดยอัตโนมัติ เมื่อเข้าถึงนัดชิงชนะเลิศนี้ ไม่ว่าจะเป็นผู้ชนะเลิศหรือไม่ก็ตาม
ภูมิหลัง.
ก่อนการแข่งขันนัดนี้ ทั้งสองทีมพบกันมาแล้ว 30 ครั้ง โดยอิตาลีชนะ 10 นัด ส่วนสเปนชนะ 8 นัด ซึ่งการแข่งขันครั้งหลังสุด เป็นนัดกระชับมิตรเมื่อวันที่ 10 สิงหาคม ค.ศ. 2011 ที่สนามสตาดิโอ ซาน นีโกลา ในเมืองบารี ผลปรากฏว่า อิตาลีเปิดบ้านชนะสเปนไป 2-1 อิตาลีเคยชนะเลิศฟุตบอลยูโรมาแล้วเมื่อ ค.ศ. 1968 ขณะที่สเปนได้มาสองสมัยด้วยกัน คือในการแข่งขันเมื่อ ค.ศ. 1964 ซึ่งชนะสหภาพโซเวียต และครั้งล่าสุดเมื่อ ค.ศ. 2008 ซึ่งชนะทีมชาติเยอรมนี
โดยทีมชาติฝรั่งเศส เคยเป็นผู้ชนะเลิศเหนือทั้งสองชาติมาก่อนแล้ว โดยในฟุตบอลยูโรเมื่อ ค.ศ. 2000 พวกเขาชนะอิตาลี 2-1 ในช่วงต่อเวลาพิเศษ ด้วยระบบโกลเดนโกล และในการแข่งขันเมื่อ ค.ศ. 1984 ฝรั่งเศสเอาชนะสเปน 2-0 ในเวลาปกติ อนึ่ง เมื่อเริ่มต้นการแข่งขันคราวนี้ สเปนเป็นทีมอันดับหนึ่ง จากการจัดอันดับของฟีฟ่า ขณะที่อิตาลีอยู่ในอันดับที่ 12 ส่วนการจัดอันดับของยูฟ่า พวกเขาอยู่ในอันดับที่ 8 อย่างไรก็ตาม อิตาลีเคยชนะเลิศในฟุตบอลโลกมาถึง 4 สมัย คือเมื่อครั้งที่ 2 (ค.ศ. 1934) ครั้งที่ 3 (ค.ศ. 1938) ครั้งที่ 12 (ค.ศ. 1982) และครั้งที่ 18 (ค.ศ. 2006) ซึ่งมากที่สุดในบรรดาทีมชาติยุโรป แต่ก็พ่ายแพ้ต่อบราซิลไป 2 สมัย จากครั้งที่ 9 (ค.ศ. 1970) และครั้งที่ 15 (ค.ศ. 1994) ส่วนสเปนเพิ่งชนะเลิศในครั้งที่ 19 เมื่อปี ค.ศ. 2010 เท่านั้น
หลังเกมการแข่งขัน.
มีแชล ปลาตีนี ประธานสมาคมฟุตบอลยุโรป (ยูฟ่า) เป็นผู้มอบถ้วยรางวัลอ็องรี เดอโลแน แก่อีเกร์ กาซียัส หัวหน้าทีมชาติสเปน ทั้งนี้ หัวหน้าผู้ฝึกสอน บีเซนเต เดล โบสเก เป็นบุคคลที่สองที่นำทีมชาติขึ้นรับถ้วยรางวัลในการแข่งขันฟุตบอลยูโรและฟุตบอลโลก ต่อจากเฮลมุท เชิน หัวหน้าผู้ฝึกสอนทีมชาติเยอรมนี (ค.ศ. 1937–1941) และเป็นชาติแรกที่สโมสรฟุตบอลของตนชนะเลิศการแข่งขันยูฟ่าแชมเปียนส์ลีกด้วย
สมเด็จกรมพระสีสุวัตถิ์ มุนีเรศ

สมเด็จกรมพระสีสุวัตถิ์ มุนีเรศ  ประสูติเมื่อ 25 พฤศจิกายน พ.ศ. 2452 เป็นนายกรัฐมนตรีของกัมพูชาระหว่างที่อยู่ภายใต้การปกครองของฝรั่งเศสระหว่าง 17 ตุลาคม พ.ศ. 2488 ถึง 15 ธันวาคม พ.ศ. 2489 พระองค์เป็นเชื้อพระวงศ์ในราชสกุลสีสุวัตถิ์ผู้มีสิทธิในการสืบราชบัลลังก์ต่อจากพระบาทสมเด็จพระสีสุวัตถิ์ มุนีวงศ์ แต่ฝรั่งเศสเลือกนักองค์ราชวงศ์ พระบาทสมเด็จพระนโรดม สีหนุ พระภาคิไนย ให้ขึ้นครองราชย์สมบัติแทน
พระองค์เสด็จไปเรียนวิชาทหารที่ประเทศฝรั่งเศส และทรงอาสาเข้าร่วมรบกับกองทัพฝรั่งเศสในสงครามโลกครั้งที่สอง จนกระทั่งเยอรมันยึดฝรั่งเศสได้ พระองค์จึงเดินทางกลับกัมพูชา กลุ่มลูกเสือระยะเริ่มต้นในกัมพูชาที่เรียกว่า "องค์การเขมรกายาฤทธิ์" ("Ankar Khemarak Kayarith") ก่อตั้งเมื่อ พ.ศ. 2477 โดยสมเด็จกรมพระสีสุวัตถิ์ มุนีเรศ ทรงเป็นผู้นำควบคู่กับเตม อิม และปก เทียม ในช่วงแรกนี้ กิจการลูกเสือได้แพร่หลายไปยังหลายจังหวัด
เมื่อฝรั่งเศสกลับมายังกัมพูชาอีกครั้งเมื่อสงครามโลกสิ้นสุดลง พระองค์อยู่ในฝ่ายที่เห็นว่าควรจะยอมฝรั่งเศสโดยไม่ต้องต่อต้าน พระองค์ได้ขึ้นเป็นนายกรัฐมนตรีและได้จัดตั้งกองทัพกัมพูชาตามแบบการทหารสมัยใหม่ ภายใต้ความยินยอมของฝรั่งเศสที่กลับเข้ามายึดครองกัมพูชาอีกครั้ง ต่อมาจึงเป็นกองกำลังผสมฝรั่งเศส-เขมรในวันที่ 20 พฤศจิกายน พ.ศ. 2489 พระองค์มีส่วนเกี่ยวข้องการเหตุการณ์รัฐประหารต่อต้านสถาบันกษัตริย์ใน พ.ศ. 2488 สมเด็จพระนโรดม สีหนุจึงขอให้พระองค์ลดบทบาททางการเมืองลง หลังจากพ้นจากตำแหน่งนายกรัฐมนตรี พระองค์ได้เป็นประมุขรัฐในฐานะผู้สำเร็จราชการแทนพระองค์ ระหว่าง 6 เมษายน ถึง 13 มิถุนายน พ.ศ. 2503
พระองค์เป็นที่ปรึกษาทางทหารให้แก่สมเด็จพระนโรดม สีหนุระหว่าง พ.ศ. 2506-2513 หลังรัฐประหาร ใน พ.ศ. 2513 พระองค์ถูกฝ่ายของลน นล คุมขังระหว่างเดือนมีนาคมถึงพฤษภาคม พ.ศ. 2516 ในเหตุการณ์พนมเปญแตกเมื่อเดือนเมษายน พ.ศ. 2518 พระองค์เสด็จมาถึงสถานทูตฝรั่งเศสเพื่อขอลี้ภัยแต่ถูกปฏิเสธ พระองค์ถูกเขมรแดงประหารชีวิตในเดือนกันยายน พ.ศ. 2518
ริการ์โด กัสติโย

ริคาร์โด คาสติลโล นักมวยสากลชาวเม็กซิโก เกิดเมื่อ 7 มิถุนายน พ.ศ. 2522 ที่ประเทศเม็กซิโก สถิติการชก 51 ครั้ง ชนะ 39 เสมอ 2 แพ้ 10 ไม่มีการตัดสิน 1 ครั้ง 
ประวัติ.
คาสติลโลเริ่มชกมวยสากลอาชีพเมื่อ พ.ศ. 2540 ขึ้นชกครั้งแรกเมื่อวันที่ 17 พฤษภาคม ชนะน็อค ฟรานซิสโก โอลิวาเรส ยก 2 จากนั้น คาสติลโลชกชนะอีกหลายครั้ง ได้ครองแชมป์ต่างๆมากมาย ทั้งแชมป์ประเทศเม็กซิโก แชมป์ NABF และเคยชกชิงแชมป์โลกถึงสองครั้ง แต่ไม่สำเร็จ เคยชิงแชมป์โลกรุ่นจูเนียร์เฟเธอร์เวท IBF เมื่อ พ.ศ. 2551 แพ้คะแนน สตีฟ โมลิเตอร์ ต่อมา ชิงแชมป์โลกรุ่นเฟเธอร์เวท IBF เมื่อ 19 ธันวาคม 2552 แต่ปรากฏว่าเกิดอุบัติเหตุหัวชนแตกในยกที่ 3 จึงเสมอโดยเทคนิคกับ คริสโตบัล ครูซไป ล่าสุดขึ้นชิงแชมป์โลกรุ่นเฟเธอร์เวท WBC กับ ฮวน คาร์ลอส เบอร์กอส แต่เป็นฝ่ายแพ้น็อคในยกที่ 11
ชินจิ คางาวะ

ชินจิ คากาวะ (เกิด 17 มีนาคม ค.ศ. 1989) เป็นนักฟุตบอลชาวญี่ปุ่น ปัจจุบันเล่นในตำแหน่งกองกลางให้กับเซเรซโซ โอซากะ ในเจลีก ดิวิชัน 1
คากาวะมีชื่อเสียงโด่งดังมากับโบรุสซีอาดอร์ทมุนท์มาก่อน ก่อนที่จะย้ายร่วมทีมแมนเชสเตอร์ยูไนเต็ด ในพรีเมียร์ลีก ของประเทศอังกฤษ ด้วยค่าตัวถึง 16 ล้านปอนด์ ในยุคที่เซอร์อเล็ก เฟอร์กูสัน เป็นผู้จัดการทีม คากาวะเล่นให้กับแมนเชสเตอร์ยูไนเต็ดเป็นระยะเวลา 2 ปี แต่ทว่ากลับไม่ประสบความสำเร็จ ในฤดูกาล 2014–15 จึงย้ายกลับโบรุสซีอาดอร์ทมุนท์อีกครั้ง ด้วยค่าตัว 8 ล้านปอนด์
เอียว เกิส

เอียว เกิส  เกิดเมื่อ พ.ศ. 2448 เคยดำรงตำแหน่งเป็นนายกรัฐมนตรีของกัมพูชาเพียง 9 วันในเดือนกันยายน พ.ศ. 2492 เขาเป็นกลุ่มปัญญาชนที่ร่วมก่อตั้งพรรคประชาธิปไตย ในเดือนเมษายน พ.ศ. 2489 ได้ประกาศจัดตั้งรัฐบาลเมื่อ 20 กันยายน พ.ศ. 2492 ก่อนจะถูกแทนที่ด้วยเยม ซัมบัวร์ในวันที่ 29 กันยายน
ในวันที่ 14 มกราคม พ.ศ. 2493 ได้มีชายปาระเบิดมือเข้าไปยังที่ทำการพรรคประชาธิปไตย ทำให้เอียว เกิสซึ่งเป็นผู้นำขบวนการสหภาพแห่งชาติเสียชีวิต ชายที่ปาระเบิดถูกจับกุมได้แต่ให้การปฏิเสธว่าเขาไม่ใช่สมาชิกพรรคเสรีภาพที่เป็นฝ่ายตรงข้าม บุตรชายของเขาคือ เอียว ปันณากาเป็นสมาชิกพฤฒสภาในปัจจุบัน
ลน นิล

ลน นิล (Lon Nil) เป็นน้องชายของลน นล อดีตนายกรัฐมนตรีของกัมพูชา และผู้นำในการรัฐประหาร พ.ศ. 2513 นิลเป็นลูกชายคนเล็กของลน ฮิน ซึ่งเป็นกำนันในสมัยฝรั่งเศสปกครอง เขาได้รับการศึกษาระดับมัธยมศึกษาที่ไซ่ง่อน หลังจากนั้น เข้ารับราชการได้เป็นตำรวจที่จังหวัดกำปงจาม
เมื่อพระนโรดม สีหนุเดินทางไปปักกิ่งเมื่อ 18 มีนาคม พ.ศ. 2513 พระสีสุวัตถิ์ สิริมตะกับ ลน นลได้จัดให้มีการลงมติในรัฐสภาเพื่อถอดถอนพระนโรดม สีหนุออกจากตำแหน่งประมุขรัฐ และยึดอำนาจการปกครองแทน ลน นิลได้ร่วมมือกับพี่ชายของเขาด้วย
ในวันที่ 23 มีนาคม สีหนุได้ประกาศจากจีนเรียกร้องให้ชาวกัมพูชาก่อการปฏิวัติโค่นล้มรัฐบาลใหม่ ทำให้เกิดการลุกฮือขึ้นที่จังหวัดกำปงจาม ในวันที่ 26 มีนาคม มีเจ้าหน้าที่รัฐบาลถูกฝูงชนที่บ้าคลั่งฆ่าตายสองคนคือ กิม พน และซส ซาอวน ลน นลได้ส่งน้องชายของเขาคือลน นิลเข้าควบคุมสถานการณ์ ลน นิลไปถึงในวันที่ 28 มีนาคม เขาถูกฝูงชนที่นิยมเจ้าสีหนุจับตัวได้และถูกทุบตีจนตายในตลาดกลางเมือง หลังจากนั้น ศพของเขาถูกผ่าท้อง และเฉือนเอาตับไปปรุงอาหารรับประทาน การกระทำนี้เป็นความเชื่อพื้นเมืองของชาวเขมรที่กระทำต่อผู้ที่เขาผูกพยาบาทและต้องการแก้แค้น และสิ่งนี้เป็นสิ่งที่แต่ละฝ่ายนำมากล่าวโทษว่าอีกฝ่ายกระทำต่อตนตลอดช่วงสงครามกลางเมือง ชาวเมืองกัมปงจามกล่าวว่า การกระทำนี้เป็นการแสดงการโกรธแค้นต่อการกระทำของลน นล ในที่สุด กองทหารของลน นล ได้กดดันฝูงชนและปราบปรามจนมีผู้เสียชีวิตร่วมร้อยคน
ศรีมาน คัมภีระ เนปาลี

"ศรีมาน คัมภีระ"  อดีตรู้จักกันในชื่อ "ราษฺฏฺริย คาน" (, แปลว่า "เพลงชาติ") เป็นเพลงชาติของราชอาณาจักรเนปาล ใช้งานใน ค.ศ. 1962 ถึงวันที่ 19 พฤษภาคม ค.ศ. 2006 เมื่อพรรคการเมืองเตรียมล้มล้างสถาบันกษัตริย์
ประวัติ.
เพลง "ศรีมาน คัมภีระ เนปาลี" นี้ ได้เริ่มใช้เมื่อ ค.ศ. 1962 เพื่อเป็นเพลงเกียรติยศสำหรับผู้ปกครองประเทศและเป็นเพลงชาติ ทำนองประพันธ์โดย Bakhat Bahadur Budhapirthi เมื่อ ค.ศ. 1899 บทร้องประพันธ์โดย Chakrapani Chalise เมื่อ ค.ศ. 1924
เดิมเพลงนี้มีสองบท แต่รัฐบาลเนปาลถอนบทที่สองออกก่อนนำมาใช้เป็นเพลงชาติ บทนั้นยังคงเก็บไว้ในการร้องเพลงสรรเสริญพระบารมี
บทร้อง.
บทร้องบทที่สอง.
เมื่อมีการประกาศใช้บทร้องฉบับทางการ รัฐบาลได้ยกเลิกบทร้องบทที่ 2 ซึ่งอยู่ในบทร้องฉบับสมบูรณ์ ใจความดังนี้
นวลปรางค์ ตรีชิต

นวลปรางค์ ตรีชิต (เกิดเมื่อวันที่ 30 กรกฎาคม พ.ศ. 2499) เริ่มต้นจากการเป็นนางแบบ ในยุคเดีย จบมัธยมจากหอวัง ลินดา ค้าธัญเจริญ, เพ็ญพร ไพฑูรย์, รุ่งนภา กิตติวัฒน์และดวงตา ตุงคะมณี จากการชักชวนของ ทอม เชื้อวิวัฒน์ ช่างภาพชื่อดังในยุคนั้น เธอถูกจัดเป็นนางแบบชั้นแนวหน้า ด้วยบุคลิกที่โดดเด่น สง่างาม ใบหน้าสวยหวานแบบหยิ่งๆ ท่าเดินเหมือนนางพญา ดึงดูดสายตาผู้ที่ได้ยล ทำให้เธอมีทั้งงานเดินแบบบนแคทวอล์คให้ห้องเสื้อต่างๆ เดินชุดเจ้าสาว เดินแบบให้โรงแรมเฟิร์สคลาสในยุคนั้น เช่น โรงแรมเอเชีย, บางกอกพาเลส, ดุสิตธานี, ฮิลตั้น, เชอราตั้น ฯลฯ อีกทั้งงานถ่ายแบบลงนิตยสารต่างๆ ทั้งนิตยสารเกี่ยวกับแม่บ้าน, ปกิณกะ และสารคดี เช่น 'สตรีสาร', 'กุลสตรี', 'ขวัญเรือน' และ 'หญิงไทย' นิตยสารสำหรับผู้หญิงนำสมัย เช่น 'สาวสยาม', 'สาวสวย' และนิตยสารในแวดวงแฟชั่นและนางแบบ เช่น 'ลลนา', 'แพรว', 'เปรียว' เป็นต้น 
นวลปรางค์ ตรีชิต มีชื่อเล่นว่า "ตุ๋ย" มีชื่อจริงว่า "นวลปราง ตรีชิต" ขณะที่กำลังรุ่งกับงานเดินแบบ ถ่ายแบบ ก็มีงานโฆษณาเข้ามาหลายชิ้น ด้วยหน้าตาที่สะสวย จึงไปกระทบเข้ากับสายตานักปั้นดาราอย่าง "อารีย์ นักดนตรี" อดีตนางเอกละครโทรทัศน์ และนักจัดละครชื่อดัง ผู้ปลุกปั้น "ลินดา ค้าธัญเจริญ" และ "กาญจนา จินดาวัฒน์" บนเส้นทางบันเทิงมาจนปัจจุบัน อารีย์ นักดนตรี ได้ชวน 'นวลปรางค์' มาเล่นละคร โดยมอบบทเด่นให้ใน 'กุหลาบไร้หนาม' ตามด้วย 'สามอนงค์' จนโด่งดัง มีผลงานละครมากมาย แม้ช่วงต่อๆ มาจะได้รับบทเป็นตัวรอง แต่ก็มีบทเด่น เป็นสีสันของเรื่องเสมอมา
แหล่งข้อมูลอื่น.
+
คิก☆

คิก☆ (13 พฤศจิกายน ค.ศ. 1979 –) มีชื่อจริงคือ ยู คิกูตะ  ส่วนสูง 179 ซม. น้ำหนัก 68 กก. เป็นนักแสดงตลกที่ได้รับความนิยมอย่างสูงในประเทศญี่ปุ่น บ่อยครั้งที่เขาได้มีส่วนร่วมเผยแพร่มวยไทยผ่านสื่อบันเทิงที่ประเทศญี่ปุ่น เขาเคยเดินทางเพื่อมาศึกษาวิชามวยไทยที่ประเทศไทย โดยมีความประทับใจต่อนักแสดง โทนี่ จา ซึ่งเขายังเคยร่วมกิจกรรมเปิดตัวภาพยนตร์ชุด"องค์บาก" ผ่านสื่อร่วมกับ ไอกาวะ ยูซูกิ ซึ่งเป็นทั้งนักมวยปล้ำอาชีพหญิงและกราเวียร์ไอดอล และได้รับความสนใจจากหลายฝ่าย
คิก☆ ยังเคยร่วมในกิจกรรมการแข่งขันเค-วัน และเป็นนักแสดงตลกผู้สามารถชนะน็อกจากการแข่งขันในครั้งแรกเปิดตัว หลังจากนั้น เขาได้เข้าร่วมแข่งขันในรายการ ดีพเคจอิมแพ็กต์ 2009 รุ่น 62 กก. โดยได้พบกับคู่ชก โยชิกิ ฮาราดะ ในสังเวียนลูกกรงเหล็ก ด้วยกติกาที่ห้ามใช้ศอกได้ ซึ่ง คิก☆ เป็นฝ่ายแพ้ทีเคโอในการแข่งขันครั้งดังกล่าว
ในบางโอกาส เขาต้องการให้คนญี่ปุ่นหันมาศึกษามวยไทยเช่นเดียวกับเขา และเขายังมีส่วนทำให้มวยไทยเป็นที่รู้จักโดยการสวมชุดนักมวยไทย สวมมงคล กับเสื้อแขนกุดลายกระทิงแดง พร้อมข้อความ "อย่าเกรงใจเลย" เป็นสัญลักษณ์ประจำตัว
มีเชล ฟอร์ม

มีเชล อาร์มันด์ ฟอร์ม  เกิดเมื่อวันที่ 20 ตุลาคม ค.ศ. 1983 ในเมืองไอส์เซิลสไตน์ เป็นนักฟุตบอลชาวดัตช์ โดยเล่นในตำแหน่งผู้รักษาประตูกับทอตนัมฮอตสเปอร์
แกรี มังก์

แกรี อลัน มังค์  เกิดเมื่อวันที่ 6 มีนาคม ค.ศ. 1979 เป็นอดีตนักฟุตบอลชาวอังกฤษเล่นในตำแหน่งเซ็นเตอร์แบ็ก
แหล่งข้อมูลอื่น.
สถิติของ Garry Monk ที่ Soccerbase